text: Grandement furent honnoré 
   À Salerne. Tant demoré 
   Ont que raison lor sambla. 
   Li rois Melocandis pria 
   Moult durement au roi Carmant, 
   Entre lui et roi Baldigant, 
   K'en leur pays vousist venir ; 
   Moult l'i vorroient conjoïr 
   À leur povoir, et honnorer. 
   Mais il ne s'i volt acorder. 
   Non fist Cléomadès aussi, 
   Ne Meniadus. Tant vous di 
   Que bien en firent leur devoir, 
   Se priere i peüst valoir, 
   Baldigans et Melocandis. 
   Mais, ainsi com dist li escris, 
   Là endroit fu la departie 
   be la plus noble conpaignie 
   Que nus qui à celui tans fust 
   En nul pays veüe eüst. 
  